નાસાના એસ્ટ્રોફિઝિક્સ વિભાગના ડિરેક્ટર પોલ હર્ટ્ઝે જણાવ્યું કે કેપ્લરનું જવું કંઈ અનપેક્ષિત નહતું. કેપ્લરનું ઇંધણ પૂરું થયું હોવાના સંકેત લગભગ બે અઠવાડિયા પહેલા મળ્યા હતા. તેનું ઇંધણ સંપૂર્ણ રીતે સમાપ્ત થાય તે પહેલાં જ વૈજ્ઞાનિકો તેની પાસે હાજર તમામ ડેટા એકત્ર કરવામાં સફળ રહ્યાં છે. અત્યારે કેપ્લર જમીનથી દૂર સુરક્ષિત કક્ષામાં છે. નાસા કેપ્લરનાં ટ્વિટર હેન્ડલથી તેના વિશે માહિતી આપતી ટ્વીટ પણ કરાઇ છે. તેના અનુસાર આ ટેલિસ્કોપ 9.6 વર્ષ સુધી અવકાશમાં રહી 5,30,506 તારાઓનું અવલોકન કર્યું અને તેમાંથી 2,663 ગ્રહોની પુષ્ટિ કરવામાં આવી છે.